Heilbrigðisráðuneytið hefur komist að þeirri niðurstöðu að Landlæknisembættið hafi brotið gegn stjórnsýslulögum vegna tafa á máli heilbrigðisstarfsmanns og hefur gert embættinu að ljúka máli hans eins fljótt og auðið er.
Landlæknisembættið hefur í nærri þrjú ár haft til meðferðar kvörtun aðstandenda sjúklings sem telja hann hafa látist vegna meintrar vanrækslu heilbrigðisstarfsmannsins. Hvorki kemur fram í úrskurði heilbrigðisráðuneytisins á hvaða sjúkrahúsi sjúklingurinn lést, né hvort umræddur heilbrigðisstarfsmaður sé læknir eða hjúkrunarfræðingur.
Þá kemur ekki fram í úrskurðinum í hverju meint vanræksla heilbrigðisstarfsmannsins á að vera fólgin.
Ráðuneytið bendir á að álit landlæknis hafi að geyma niðurstöðu um hvort heilbrigðisstarfsmaður hafi gert mistök eða sýnt af sér vanrækslu við veitingu heilbrigðisþjónustu þar sem sjúklingur lét lífið. Óréttmætar tafir hafi í för með sér aukna bið sem geti verið íþyngjandi fyrir alla. Nánar er fjallað um málið á ruv.is
Heilbrigðisráðuneytið hefur komist að þeirri niðurstöðu að Landlæknisembættið hafi brotið gegn stjórnsýslulögum vegna tafa á máli heilbrigðisstarfsmanns og hefur gert embættinu að ljúka máli hans eins fljótt og auðið er. 